נוהל דיבור במנחתים

האגודה רשאית לפעול כחוליית הנחתה באירועי האגודה על פי היתר שקיבלנו ממנהל התעופה.

לשם כך, הוחלט על נוהל דבור במנחתים, מאחר ואנו לא פקחים – יש לתת מידע

 תעופתי בלבד (advisory).

· תדר  122.45 יהיה תדר בשימוש באירועי האגודה. במידה והתדר יהיה עמוס יוחלט על תדר אחר.

· מטוס המגיע למנחת חייב לקיים קשר דו כיווני בתדר זה, במידה ולא הצליח להקים קשר עליו לחזור לבסיס האם.
-
המנחית מטעם האגודה ייתן למטוס המצטרף את הנתונים הבאים:  רוח – כיוון ועוצמה             
וכל מידע מטאורולוגי רלוונטי שידוע לו. 
-
מסלול בשימוש, מכשולים, תמונה אווירית ראשונית , (מטוסים בהקפה וכד')

· מטוס ידווח "עם הרוח" ו- "פיינל" על פי נוהלי הדיווח במנחתים וינחת על פי שיקול דעתו.
לא יינתנו אישורי המראה ונחיתה או כל אישור אחר המקובלים בשדות תעופה בהם ישנו "מגדל פיקוח". על הטייס לפתוח עיניים ולהפעיל שיקול דעת.

ה-READBACK היחידי יהיה לגבי המסלול בשימוש, הדיבור בקשר יהיה קצר ותמציתי ביותר, ויעשה בהתאם לנוהלי הדיבור בקשר. באירועים בין לאומיים יתנהל הקשר באנגלית. 

המנחית יוסיף הערות ויתערב בקשר רק כאשר יהיה הדבר נחוץ לבטיחות טיסה.

מטוס מגיע לנחיתה במנחת ערד - להלן דוגמא לנדב'ר המבוקש:

לאחר הקמת הקשר:

מטוס-  4X-ABC    חלפתי תל שוקת 3000 לנחיתה.

מפעיל-  4X-ABC     מסלול בשימוש 26

 רוח 270/10




 מבנים ועמודי חשמל מדרום למסלול בגובה 1980 רגל




 שים לב למטוסים בהקפה, כרגע נמצאים בעם הרוח ובבסיס

מטוס-     4X-ABC    מסלול בשימוש 26

מטוס-     4X-ABC    עם הרוח מסלול 26 ערד

מטוס-     4X-ABC    פיינל מסלול 26 ערד

במידה ומבוצעת פעילות של האגודה במנחת עם מנחית קבוע מטעם רש'ת, יש לשדר על הרשת המקומית כפי שמפורסם בפמ'ת.

נחיתות דיוק

· 4 מטוסים בהקפה.

· יינתנו רק אישורי המראה התחלתיים לשם הפרדה.

· כל מטוס ידאג לשמור מרחק "צלעי" (מטוס בודד בצלע).

· מטוס ידווח "עם הרוח" ו- "פיינל"

· נגיעה/נחיתה לשיקולו של הטייס.
התנהלות על הקרקע

אגודת התעופה נושאת באחריות המטוסים על הקרקע.

- הנעה/הסעה/התיישרות על מסלול. יש להישמע להוראת המפעיל.

בברכת אירועים בטוחים ומוצלחים

               יעל רוזן

           וועדת בטיחות

